Diari Oficial de la Generalitat Valenciana


Sumari del DOGV 8574, del 19-06-2019 (2019/5721)

RESOLUCIÓ de 30 de maig de 2019, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social, Participació i Cooperació, per a la inclusió d'una línia de subvenció de concessió directa per import de 225.000,00 euros, finançada amb un ajust en el mateix capítol i programa. Expedient número 22.005/19-053.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5721


Data del document
:   30-05-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de maig de 2019, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social, Participació i Cooperació, per a la inclusió d'una línia de subvenció de concessió directa per import de 225.000,00 euros, finançada amb un ajust en el mateix capítol i programa. Expedient número 22.005/19-053. [2019/5721]  
La Conselleria de Transparència, Responsabilitat Social, Participació i Cooperació, davant la situació d'emergència provocada pel cicló tropical Idai, que va tocar terra la nit del 14 al 15 de març en el centre de Moçambic, prop de la ciutat de Beira, i va produir pluges torrencials i vents huracanats que van originar grans destrosses i greus inundacions a les províncies de Sofala, Zambeiza, Manica i Inhambane, ha previst destinar 225.000 euros a la concessió d'ajudes directes per a finançar projectes que permeten pal·liar aquestes circumstàncies. Projectes que van ser aprovats pel Comité Permanent d'Acció Humanitària, que es va reunir el passat 3 d'abril.  
Es donen les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions i d'acord amb aquest, el Consell en data 17 de maig va aprovar el Decret 72/2019, publicat el 28 de maig, pel qual s'aproven les bases reguladores per a la concessió directa, amb caràcter excepcional i per raons humanitàries, de les dites ajudes a les entitats i projectes destinataris d'aquestes, per l'import mencionat, i se'ls destina el sobrant existent, dins del mateix capítol i programa, en la línia de concurrència competitiva: S8054, «Subvencions per a l'atenció d'emergències davant fenòmens naturals o catàstrofes humanitàries».  
  
A aquest efecte i d'acord amb el que es preveu en els articles 168.1.c de la Llei 1/2015, d'hisenda pública, del sector públic instrumental i subvencions i 21 i 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic, adopta la següent resolució:  
  
Primer i únic  
S'autoritzen les modificacions següents en l'annex de transferències i subvencions corrents del programa 134.10, Cooperació internacional al desenvolupament, aplicació 22.02.03  
1) La minoració de la línia de concurrència competitiva S8054 segons es detalla a continuació:  
  
Codi Denominació Dotació anterior Modificació Dotació actual  
S8054 Subvencions per a l'atenció d'emergències davant fenòmens naturals o catàstrofes humanitàries (CAHE) 500.000,00 € 225.000,98 813.981,00  
  
  
2) La inclusió d'una nova línia de subvenció amb les dades descriptives que es detallen a continuació:  
  
Codi: S8329 Denominació: actuacions d'emergència pel cicló tropical Idai de Moçambic  
Import: 225.000,00 Beneficiaris previstos: segons l'annex.  
Regulació: Descripció i finalitat: ajudes d'emergència amb destinació a pal·liar les conseqüències del cicló Idai a la regió de Sofala, Moçambic.  
Recuperació de la producció agrícola d'autoconsum i accés a sanejament bàsic en famílies vulnerables afectades per les severes inundacions causades pel cicló.  
Acció humanitària per a atendre la població afectada pel cicló Idai a Moçambic  
Concessió directa art. 168.1.c Llei 1/2015, de 6 de febrer.   
Decret 72/2019 del Consell Aportació Generalitat 225.000,00  
 Aportació externa 0,00  
  
  
Annex de beneficiaris de la línia S8329, «Actuacions d'emergència pel cicló tropical Idai a Moçambic».  
  
Beneficiari Projecte Import  
Associació   
Promoció i Desenvolupament (PROIDE) Ajuda d'emergència amb destinació a pal·liar les conseqüències del cicló Idai a la regió de Sofala Moçambic 75.000,00 -  
Fundació Ajuda en Acció Recuperació de la producció agrícola d'autoconsum i accés a sanejament bàsic de famílies vulnerables afectades per les severes inundacions causades pel cicló Idai a Moçambic 75.000,00 -  
Fundació UNICEF- Comité Espanyol Acció humanitària per a atendre la població afectada pel cicló Idai a Moçambic 75.000,00 -  
 Total 225.000,00 -  
  
  
València, 30 de maig de 2019.- El conseller d'Hisenda i Model Econòmic: Vicent Soler i Marco.